經數: 一七七九

經名: 維摩經略疏垂裕記卷第一

頁數: 七一一

上              欄

５維摩經略疏垂裕記序

吾祖智者著疏申經其文彌廣. 而[&FFFF]#溪撰記

解疏其文彌略者何(疏三十四卷記三卷)蓋於疏文有意乎

刪削故. 不暇詳悉也. 自時. 厥後略疏成而盛

行于代. 後世童□執記尋疏. 而文義□互難

以措懷. 又其間所談理事記有不釋者. 往往

聞其率情謬說多矣. 至若依正相在之義心

外無境之談布在斯文. 明猶指掌. 而□謂無

情無成佛義. 其謬一也. 通相三觀旣昧階位

[&FFFF]#定其人. 其謬二也. 三種□磨不本律部. 妄

爲之說. 其謬三也. 周時佛興星隕如雨. 大師

正指佛生二莊之世. 而競以昭王二十四年

解之. 其謬四也. 其間方伯連師名講武治

兵之說罔測所自. 故多穿鑿. 其謬五也. 略數

之凡五不□. 且古人有言曰. 子旣生不免水

火母之罪也. 成童不就師2傳父之罪也. 就師

學問無方心志不通師之罪也. 以吾志圖訓

誘安得不辭而闢之引而伸之. 晦者使之明

窒者使之通. □吾智者[&FFFF]#溪之道昭昭然若

仰天庭而[&FFFF]#白日. 且不爲昏情所隱也屬講

訓多故. [&FFFF]#諧執筆. 大中祥符八年靑龍在乙

卯. 秋九月自錢唐汎舟西邁訪故人奉蟾於

吳興武康之龍山蘭若. 得上方而居焉. 其堂

閣蹇産林泉岑寂. 左顧疊□接法瑤之小山

(高僧法瑤宋元嘉中尙書比演之請住武康小山寺撰述涅槃等疏)下□平波 浸防風之

故邑(地有封□二山. 昔吳王夫差問仲尼. 防風何守. 曰汪[&FFFF]#氏之君守封□山者)旣饒勝槪

中              欄

且遠□俗. 香火有暇宜事筆削. 乃尋繹略疏

別爲解釋. 其[&FFFF]#溪舊記或與略疏符合者則

隨段引用. 又有道暹法師者. 乃[&FFFF]#溪之門人.

亦[&FFFF]#撰記雖解義無取而援據. 或當今擇當

而從之例皆標指名目. 貴分今古彼類康成

之注傳盡與服虔. 此非郭象之竊名不言向

秀. 於十月十二日染翰十二月十三日絶筆.

凡爲十卷. 號垂裕記. 蓋垂優裕道以示子

孫□無嚮者之五謬耳. 若呈諸達人則吾豈

敢. 或曰. 明敏之徒尋[&FFFF]#溪記自得微旨. 豈待

子之詳載然後離謬乎. 則子之功無所施也.

對曰. 夫警昏睡也輕者則怡聲重者則大呼.

及其覺之一也. 噫[&FFFF]#溪旣怡聲於前. 今吾也

大呼於後. 又其擊□發覆自見其異不異

也

維摩經略疏垂裕記卷第一

錢唐沙門釋智圓述

釋維摩疏分二. 初序二. 初梁肅爲序. 二[&FFFF]#溪

自序. 初文二. 初序題

維摩經略疏序  維摩者具云維摩羅詰. 此

云淨名. 淨卽眞身. 名卽應身. 眞卽所證之理.

應卽所現之身. 經者訓法訓常. 法則群機所

軌. 常則百王不易. 此詮淨名闡化. 故曰維摩

經也. 略疏者對廣得名也. 蓋□其繁蕪撮其

機要. 故稱略疏. 序者[&FFFF]#也. [&FFFF]#述[&FFFF]#溪刪略之

由及聖師立敎之旨. 故云序也. 然此六字之

下              欄

題能所四重. 初維摩是所詮. 經是能詮. 此指

淨名. 二上皆所解. 疏是能解. 此語智者. 三疏

是所略. 略卽能略. 此屬[&FFFF]#溪. 四上皆所序. 序

卽能序. 此在梁肅旣攬所詮爲經別名. 故亦

攬所解爲疏別目. 復以所略從能略受稱. 委

分雖爾統而括之則上之五字卽序之別名.

簡異他序. 序之一字卽通名也. 次述者號

門人翰林學士守右補闕梁肅述  門人者弟

子之稱. 旣受道於[&FFFF]#溪. 故爲[&FFFF]#溪撰序而自

稱曰門人也. 翰林者漢制尙書郎主作文章.

起早更直於建禮門內臺. 給靑□白[&FFFF]#被或

錦被惟帳氈褥. 通中秋太官供食. 蓋與今

翰林之制略同而所掌非輕也. 翰林體要云.

唐朝修梁陳故事. 有中書舍人六員專掌制

詰. 雖曰禁省猶非密切. 故溫大雅魏徵李百

藥岑文本□遂良許敬宗上官儀時召草制未

有名號. 乾封已後始曰北門學士. 劉懿之劉

□之周思茂元萬頃範履水爲之. 則天朝蘇

味道韋承慶. 後改爲翰林待詔. 張說陸堅張

九[&FFFF]#徐安貞相繼爲之. 又改爲翰林供奉. 開

元二十六年劉謙光張[&FFFF]#爲學士. 始別建學

士院. 凡學士無定員皆以他官充. 下從校書

郎上至諸曹尙書皆得爲之. 旣入與班行絶

[&FFFF]#. 不拘李司不繫常參. 守官三年爲滿歲. 補

闕者掌供奉諷諫. 詩至袞職有闕維仲山甫

補之. 皇朝易名司諫也. 言守右補闕者階高

官卑曰行. 階卑官高曰守. 階官齊品則不言

行守. 今是略銜故無階. 梁肅字敬之過舊園.

賦序云. 余年八歲當上元辛丑. 盜入洛陽三

經數: 一七七九

經名: 維摩經略疏垂裕記卷第一

頁數: 七一二

上              欄

河間大塗炭. 因竄身東下旅於吳越. 轉徙Ｃ

□之中者垂二十年. 上嗣位歲應詔詣京師.

明年夏除東宮校書郎. 運歷云. 唐德宗貞元

六年庚午歲. 梁肅爲補闕. 崔恭梁君集序云.

公早從釋氏. 義理生知結意爲文志在於此.

言談語笑常所切□心在一乘. 故[&FFFF]#釋氏最

爲精博. 蓋釋氏之鼓吹諸佛之影響. 朝庭尙

德故以公爲太子待讀. 國尙實錄故以公爲

史館. 修撰發詰令敷王猷. 故以公爲翰林學

士. 三職齊著則公之處朝庭不爲不達矣. 年

過四十士林歸崇比. 夫顔子黃叔徒不爲不

壽矣. 李□感知己賦序云. 貞元九年□始就

州府之貢與人事. 其九月執文章一通謁干

右補闕安定梁君. 當是時梁君之譽塞滿天

下. 囑辭心進之士奉文章造梁君之門. 蓋無

虛日. 梁君知人之過也. 亦旣相見遂於□有

相知之道焉. 謂□得古文之遺風期□名之

不朽於無窮. 許□以拂拭吹噓. 初謂其面進

也亦未幸甚. 十一月梁君□疾而歿. 漸游于

朋友公卿間往往皆曰. 吾旣[&FFFF]#子姓名於補

闕梁君也. 以是知. 梁君是貞元九年十一月

卒也. 皇朝高僧傳曰. [&FFFF]#溪門下朝達雖多得

其道者唯梁肅學士. 詩云. 維鵲有巢維鳩居

之. 梁君深入佛之理窟之謂歟. [&FFFF]#刪定止觀

以爲六卷. 撰統例一冊以繫其後. 猶正輔嗣

注易之有略例也. 當撰此序時梁君居越. 三

序文二. 初略. 序綱宗二. 初明智者傳業二. 初

明三事相因

聖非道不生. 道非敎不明. 敎非人不行. 是三

中              欄

者相依而住  白虎通曰. 聖人者何. 聖者通

也道也聲也. 道無所不通明無所不照. 聞聲

知情故曰聖人. 今言聖者證也. 斷惑證理故

曰聖也. 道卽理也. 由證理而成聖故所以如

來成道於寂場也. 道非敎不明者理雖無言

因言悟理. 所以淨名垂敎於毘耶也. 敎非人

不行者敎垂來世非夫四依無以流行. 所以

智者造疏於天台也. 是三者者謂理敎人也.

謂悟理則成聖. 由敎而悟理. 傳敎必在人. 三

事相因故曰相依而住. 二別示人能傳道二.

初淨名垂敎

道有大小權實. 故淨名以在家成化  至道

唯一. 隨機有差. 故理有眞中之別. 藏通之機

見但空權理. 別圓之機見中道實理. 小卽藏

理. 大收三敎. 旣根緣不一悟道不純. 所以淨

名現居士身. 歎三敎大. 折三藏小. 褒圓實. 彈

偏權. 意令恥小[&FFFF]#大從權入實耳. 二智者傳

業二. 初造疏申經

人有聖賢淺深. 故智者以初依啓法  人卽

四依. 初依在賢位故淺. 三依在聖位故深. 四

依俱能行敎. 今智者以初依在賢位. 造疏通

經開啓敎法也. 五品六根爲初依. 十住二依.

十行十□向名三依. 十地四依. 皆言依者以

內有道法可爲人天依止也. 二末代獲益

然後因言遣言. 卽象忘象. □後學得正眞之

路遊道義之門  然佛會受道作在淨名. 滅

後受益功由智者. 以此疏文申明經旨令人

開解故也. 文字解脫故曰因言遣言. 觀身實

相故曰卽象忘象. 言象語出周易. 今以身說

下              欄

分之不以文害意也. 周易略例曰. 言者所以

明象得象而忘言. 象者所以存意得意而忘

象. □後等者□使也. 使末代後學尋疏義達

經旨. 得解說正眞之路遊方等道義之門. 易

曰. 成性存存道義之門. 二顯[&FFFF]#溪祖述

祖而述之存乎其人  祖法也. 文選曰. 祖□

之土. 注云. 祖法也. 其人指[&FFFF]#溪也. 易曰. 神

而明之存乎其人. 二廣[&FFFF]#由致二. 初正[&FFFF]#由

致二. 初正[&FFFF]#[&FFFF]#溪祖述二. 初明宗承得旨二.

初略歎

天台大比丘湛然公纂智者之法胤. 探毘耶

之妙□. 一貫文字之學. 會歸解脫之淵  大

比丘者大卽褒美之辭. 世有自稱大沙門者.

豈唯自矜失禮. 抑亦不學無知之過乎. 纂集

也. 注云也. 探取也. □深也. 毘耶此云廣嚴.

此經在嚴城說也. 淵海也. 文選曰. 深乎重

淵. 潢□. 重淵海也. 此由[&FFFF]#溪承天台義門尋

斯經旨趣故. 能達文字之淺事卽解脫之深

理. 二廣[&FFFF]#

以爲昔智者大師演是經也. 備偏圓頓漸之

義. 盡方等生□之體. 其旨遠其道微. 微言在

玆. 玆用不惑故常外闡其訓內澄其照. 凡百

學者望涯如歸 演是經也者卽受隋煬皇帝

所請撰疏也. 備偏圓等者以經中彈偏訶漸

四敎□說故. 生□者涅槃經佛擧五味喩一

代敎法也. 從牛出乳喩佛初說華嚴. 從乳出

酪喩鹿苑. 從酪出生□喩方等. 從生□出熟

□喩般若. 從熟□出醍□喩法華涅槃. 其旨

下歎疏文旨趣幽遠理道精微也.  微言者謂

經數: 一七七九

經名: 維摩經略疏垂裕記卷第一

頁數: 七一三

上              欄

疏是精微之言. 現在於世故云在玆. 玆此也.

玆用不惑者用此微言內修觀法外訓來□.

自行化他決無疑惑也. 外闡其訓卽講說化

他. 內證其照卽自修觀行心水澄淸珠相則

現. 故云澄照. 又照卽明也. 澄卽靜也. 凡百下

明學者潔己而來歸於[&FFFF]#溪如歸己家. 水際

曰涯. 二示刪略因依

[&FFFF]#謂門弟子曰. 祖師所述其道甚著而嗜簡

者. 或病其繁. 翫精者則遺其[&FFFF]#. 吾欲因而就

之以伸其敎刪而裁之以存其要. 何如. 弟子

比丘衆作禮以請. 公於是削其淨辭合爲十軸

不失舊則. 其義惟明. 與前部偕行號爲淨名

略疏  其道甚著者疏解經題凡六卷. 題曰

玄. 疏解經文凡二十八卷. 題曰文. 疏總三十

四卷. 故曰甚著. 別本作甚大亦通. 甚大語出

周易. 甚著語出文選. 而嗜下出廣疏之過也.

嗜貪也. 簡略也. 吾欲下明欲刪略. 因而就之

者. 因舊疏而成文. 以伸經敎亦非別撰也. 刪

而裁之者. 刪削裁□繁亂之辭. 以存其簡要

之說也. 故[&FFFF]#溪自序云. 帶義必存言繁則□.

何如者擧其事以問其可不也. 弟子下旣□

衆情. 故同致請. 削其淨辭者. 削有二義. 一削

去二削取. 今謂. 於廣疏中削取淨辭別爲一

部也. 其文雖略義門不改. 故云不失舊則. 繁

辭旣刪精義益顯. 故云其義惟明. 與前下此

明[&FFFF]#溪但削取淨辭不廢舊疏. 新本對舊廣

略之名. 生矣意令好廣者則尋舊. 好略者則

從新. 故與前部偕行各從所好. 偕等也. 二統

明立敎大旨二. 初明隨機立敎

中              欄

原夫聖人有以見生生根器之不齊也. 故用

四敎五味經而緯之. 有以見萬法弛張之不

殊也. 故用一道一乘會而成之  文中先明

聖人觀機不等. 聖人謂佛也. 生生謂群生也.

猶云人人也. 然一切衆生無不本具一道平

等無殊. 但由熏習淺深故有權實利鈍之別.

故曰不齊也. 故用下明佛隨機故有一代敎

法也. 初則四味調熟. 終則法華會歸. 四敎至

緯之明四味敎也. 五味□論如經. 四敎橫辨

如緯. 所以華嚴二敎. 鹿苑但一. 方等俱四. 般

若唯三. 根器不齊. 其實四味具擧云五. 有以

下明法華敎. 弛張者弛之是反. 禮記曰一張

一弛文武之道. 注曰以弓弩喩人也. 弓弩久

張則絶其力. 久弛則失其體. 今云弛張猶廢

興. 諸法生滅其性一如. 故云不殊. 但法華已

前機器不齊未堪此說. 機緣旣熟偏小同歸.

故云會而成之. 二明立敎之意二. 初明古今

兩殊

然則聖人隨感以利見. 故其敎不得不差. 賢

哲因感以立誠. 故其業不得不傳  佛以至

德處果位. 衆生宜[&FFFF]#故曰利見. 易曰. 飛龍在

天利見大人. 不得不差者旣隨物機故有五

時四敎之別. 賢哲謂智者也. 因感以立誠者

因其機感淨名之敎. 故修撰疏辭以伸其旨

也. 易曰. 修辭立其誠所以居業也. 不得不傳

者以利及末代. 故其疏義不得不傳授也. 哲

智也. 二明赴機一揆

觀其所感. 則毘耶之與天台杜口之與立言.

雖階位不同廣略異宜. 至於赴機施敎其揆

下              欄

一也. 淨名杜口於毘耶. 智者立言於天台.

立言撰疏也. 左傳穆叔曰. 太上有立德. 其次

有立功. 其次有立言. 此之謂不朽. 階位不同

者淨名等覺聖人也. 智者五品賢人也. 廣略

異宜者該乎二意. 一以杜口爲略. 立言爲廣.

二以[&FFFF]#溪爲略. 智者爲廣. 皆赴機宜故有斯

異. 論其益物其實不殊. 故結云至於赴機等

也. 揆度也二自謙述意二. 初正謙述

肅[&FFFF]#受經於公門遊道於義學. 雖鑽仰[&FFFF]#至.

而嗟歎不足. 故序其述作之所以然著乎辭

受經公門者謂受經義於[&FFFF]#溪之門也  鑽

仰[&FFFF]#至者論語顔淵歎夫子曰. 仰之彌高鑽

之彌堅. 故云[&FFFF]#至也. 嗟歎不足者毛詩序云.

嗟歎之不足故詠歌之. 今梁君旣受經得其

旨趣. 復[&FFFF]#[&FFFF]#溪刪略之文嗟歎之不足. 故撰

序以[&FFFF]#其事著乎文辭也. 二記歲時

疏成之歲歲在甲辰. 吾師自晉陵歸于佛□

之夏也  甲辰卽唐代宗廣德二年也. 晉陵

縣名也. 在常州. 佛□在天台. 神邕山記曰. 從

修禪寺南行二百步有盤石. 平正猶如削成.

古老相[&FFFF]#. 佛[&FFFF]#於此放光故名佛□. 其夏[&FFFF]#

溪居修禪寺也

二[&FFFF]#溪自序二. 初題目此旣自序. 不應安著

述人號. 如孔安國傳尙書. 杜元愷集解春秋.

何晏集解論語. □自作[&FFFF]#引而皆不書其名.

以[&FFFF]#溪之博識蓋取則於前修. 所以古本皆

無作者之號. 今本或有者後人妄加也. 二本

文二. 初造疏緣起. 隋煬帝者隋凡三主. 謂高

祖文帝煬帝. 恭帝後禪于唐. 高祖皇考忠周

經數: 一七七九

經名: 維摩經略疏垂裕記卷第一

頁數: 七一四

上              欄

柱國大將軍. 封隋國公. 文帝旣受周禪. 於是

國號大隋. 追尊皇考爲武元皇帝. 煬者謚號.

謚法曰. 逆天虐民曰煬. 帝者白虎通曰. 德合

天地者稱帝. 問隋煬帝陳後主皆師[&FFFF]#天台.

何皆無道失國耶. 豈大師之累乎. 答始善終

凶以至失國. 苟[&FFFF]#師訓行之靡替豈至是哉. 故

書曰. 惟狂克念作聖. 惟聖罔念作□. 故中人

之性不可不愼. 上智則不然也. 故曰. 有始有

卒其唯聖人乎. 故行之在彼. 豈責其師. 昔李

斯學儒於苟子. 元嵩學佛於亡名. 李斯相秦

而坑儒焚書. 元嵩輔周而滅釋毁佛. 豈歸罪

於師耶. 抑又聖如堯舜周公而. 子有丹朱商

均之不肖. 弟肯管叔蔡叔之不仁. 豈堯舜周

公敎之不至耶. 文中子曰. 詩書盛而秦滅非

仲尼之罪也. 虛玄長而晉亂非老聃之罪也.

齋戒修而梁國危非釋迦之罪也. 以是明之

隋煬之無道. 後主之荒恣非智者之罪也. 又

菩薩住首楞嚴. 或現無道. 或現有道. 現無道

則爲百王之殷鑒. □遠其惡. 現有道則爲百

王之師範□遷其善. 夫如是則隨機理應. 豈

言論之可及. 煬帝諱廣. 在位十一年. 壽五十

九歲. 年號大業. [&FFFF]#文等者. [&FFFF]#者文心雕龍曰.

漢初定儀則有四品. 一曰策書. 二曰制書. 三

曰詔書. 四曰戒[&FFFF]#. [&FFFF]#戒州郡. 詔誥百官. 制施

赦令. 策封侯王策簡也. 制裁也. 詔誥也. [&FFFF]#正

也. 要言曰. [&FFFF]#者正也. 謂王言發下正於群臣

無敢違者. 大抵詔制攸同. 唐貞觀中始用黃

紙寫[&FFFF]#制焉. 至高宗上元二年詔曰. 詔[&FFFF]#施

行旣爲永式. 比用白紙多有蟲[&FFFF]#. 今後尙書

中              欄

省頒下天下□宜用黃紙. 國淸寺名也. 百錄

者章安錄大師在日立制軌儀. 帝王詔[&FFFF]#卿相

書啓等. 凡一百條集成五卷. 因寺標名. 故稱

國淸百錄. 抄造疏時煬帝猶是晉王. 大師滅

後方登大寶. 今從後說故云煬帝及[&FFFF]#文也.

漢制天子曰[&FFFF]#. 皇后皇太子曰令. 諸王曰敎.

侍者下給侍之人稱. 侍者會大師入滅故但

至佛道品. 卽開皇十七年也. 別傳曰. 煬帝對

所遺淨名疏而願言. 昔親奉師顔未得諮決.

今承遺旨何由可悟. 願冥慈訓尋文生解. 夜

乃感夢. 群僧集閣. 王自說義釋難如流. 見先

帥飛空而來傾瀉七寶璨然閣內還[&FFFF]#飛去. 因

玆有悟. 又別傳云. 大師一生講說不著章疏.

唯奉[&FFFF]#撰淨名疏至佛道品二十八卷. 後分卽

不二門香積菩薩行阿褒佛國法供養囑累六

品也. 章安地名. 諱灌頂. 後學尊崇故指其所

生之處以召之. 然大師辨才雲行. 雨施能受

能記唯章安一人. 故諸部言敎悉章安結集潤

色也. 二初文下刪略因依二. 初後學嫌繁. 緇

素卽僧俗也. 西土僧服染衣. 俗服白衣. 故曰

緇素. 此方以六入爲玄. 七入爲緇. 緇實黑色.

釋子所服壞色. 非五方正色及眼色. 但壞色

近緇包故謂緇衣. 實非緇色. 深見下玆疏所

談三觀四敎旨遠辭高. 故非淺識之所好也.

但云下雖皆傾[&FFFF]#咸病繁廣. 二故輒下[&FFFF]#溪刪

略三. 初示筆削凡例. 輒專也. 疏是侍人錄成

故云其錄而去取之者示其凡例也. 帶義下

初句是取. 次句是去. 使舊下示略疏之得也.

旣帶義存之則舊疏文體宛然無改也. 先師

下              欄

卽智者. 二然自下顯大師冥加. 然卽[&FFFF]#溪名

諱也. 古之高僧立言自[&FFFF]#多稱一字. 如僧祇

弘明序云祐以末學. 涅槃緣起章安自[&FFFF]#云

頂滯疾預章. 省視也. 謂反視自己識闇才短

雖欲刪略恐失大師元規. 元本也. 規謂規短.

孟子曰. 大匠訓人必以規短. [&FFFF]#曾也. 墳堂卽

大師塔所. 梵云塔婆. 此云方墳. 檀弓曰古也

[&FFFF]#而不墳今丘也. 東西南北之人也不可以

不識也. 於是封之. 崇四尺. 今云墳堂者蓋於

墳所建堂立像. 卽今天台塔院也. 別傳大師

遺囑云. 沒後安措所指之地. 疊石周屍植松

繞覆. 建塔標前使見者發心. 心徵者心索也.

徵驗也. 然徵通善惡. 示留□是惡徵. 則知刪

略不契師心. 無留□是善徵. 則知刪略冥符

先旨. 尙書有休徵咎徵. 孔傳曰. [&FFFF]#美惡行之

驗. 留□謂病患等緣. 二旬者十日曰旬. 佛道

斯終者於今略疏已及九卷. 旣無留□知[&FFFF]#

幽訶速終佛道. 豈非冥護. 寧豈也. 幽冥俱指

大師所棲寂光之境也. 問[&FFFF]#溪妙解精鑒. [&FFFF]#

繁□華克荷大法允屬我躬. 何須心徵然後爲

準. 答有二意. 一者表非輕易用勵後昆. 二者

顯契師心以杜他謗. 良以筆削在己當時淺識

往往非之. 古猶今也. 文中子曰王子續六經.

或者非之. [&FFFF]#收姚義以告子. 子□然歎曰. 使

智者非耶. 吾將飾. 誠以請罪. 愚者非耶吾獨

其奈何. 三□裨下明謙己述意. 初二句述意.

□此略疏可裨補大師宗旨. 則使後學明明易

了無繁暗之弊也. 文選曰. 光光戎輅耀耀王

塗. 光謂光明也. 彼注云光光武貌蓋誤也. 但

經數: 一七七九

經名: 維摩經略疏垂裕記卷第一

頁數: 七一五

上              欄

見爾雅云洸洸赳赳武也致此謬釋. 後昆者

尙書仲□之誥曰. 垂裕後昆. 孔安國傳曰. 垂

優裕之道示後世. 冀諸下[&FFFF]#己也冀望也. 恕

者聲類曰. 以心度物曰恕. 二疏文二. 初題目

二. 初正標題目. 疏者疏也決也. [&FFFF]#通經文決

擇佛旨故日疏也. 文心雕龍曰. 疏者布也. 布

置物端撮提近意故曰疏也. 區別能所釋序

題已明. 問何故不題云略疏耶. 答題下旣云

沙門某甲略. 故題中無略字. 厥或題爲略疏.

則題下但得書名而已. 則更不合有刪略等

字. 如杜預注春秋傳. 上旣題云春秋經傳集

解. 故下但書杜氏二字. 何晏注論語旣但

題云論語第一. 故下書云何晏集解. 今[&FFFF]#溪

立題意與何晏同. 二說略嘉號. 初說人次略

人. 天台卽大師所居之山. 陶隱居眞誥曰. 山

高一萬八千丈. 周□八百里. 山有八重. 四面

如一. 當斗牛之分上應台星. 故曰天台也. 智

者二字卽大師嘉號也. 神邕天台記曰. 煬帝

居[&FFFF]#邸爲晉王. 開皇九年平陳已後請大師

授菩薩戒. 王旣[&FFFF]#戒. 乃依地持經號師爲智

者也. 大師者溫故知新曰師. 法言曰. 師者人

之[&FFFF]#範也. 孫卿子曰. 師術有四. 尊嚴而憚可

以爲師. 耆芥而信可以爲師. 誦說不陵可以

爲師. 知微而論可以爲師. 大者蓋褒美之稱

耳. 說者文心雕龍曰. 說者悅也. 兌爲口舌. 故

言資悅悅. 次略者號. 沙門此云勤息. 謂勤行

衆善止息諸惡故也. 息界內惡者藏通沙門.

次第息界內外惡者別敎沙門. 一心中遍息

內外諸惡者圓融沙門. [&FFFF]#溪卽其人也. 諱湛

中              欄

然. 姓戚氏. 世居晉陵之[&FFFF]#溪. 則常州人也. 人

尊其敎因以[&FFFF]#溪爲號. 二十餘受經於左溪.

以處士從道學者悅隨. 天寶初年方登僧籍.

時年三十七也. 遂[&FFFF]#律於會稽曇一律師. 始

居吳群晉陵. 中詣五臺. 後居天台. 皆敷行止

觀. 天寶末大曆初詔書連徵□辭疾不就. 以

唐建中三年二月五日云滅於佛□道場. 春

秋七十二. 法臘三十四. 平日輯纂敎法明決

前疑開發後滯. 一家所傳咸祖述之. 凡百餘

卷盛行于世. 故皇朝高僧傳云. 詳其始天寶

終建中. 以自證之心說未聞之法. 經不云乎.

於少時間大作佛事. 然師有焉. 略者□其繁

辭存其要義也. 二本文二. 初開章. 二隨釋五.

初經度不盡二. 初正明不盡二. 初簡示秦譯

五譯者. 一後漢淸信士嚴佛調譯一卷名古

維摩經. 二吳朝支謙譯兩卷名維摩詰說不

思議法門經. 三西晉竺法護□一卷名維摩

詰所說法門經. 四西晉竺叔蘭□三卷名毘

摩羅詰經. 五姚秦鳩摩羅什□三卷卽今所

解本也. 至唐朝玄[&FFFF]#三藏又□六卷名佛說無

垢稱經. 於今世則有六譯. 智者在隋但見五

譯. 言譯者王制曰. 五方之民言語不通嗜欲

不同. 達其志通其欲. 東方曰寄. 南方曰象. 西

方曰狄□. 北方曰譯. 鄭玄注曰. 皆俗間之名

依其事類耳. □之言知也. 今冀部有言狄鞨

者. 今通西言. 而云譯者蓋漢世多事北方. 而

譯官兼善西語. 故摩騰始至而譯四十二章經

焉. 復加之以□者大宋僧傳曰. 如□錦綺背

面俱華但其華有左右耳. 今釋什本者卽前五

下              欄

譯中一也. 梵云鳩摩羅什婆此□童壽. 本印

度人. 以姚秦弘始三年方入長安. [&FFFF]#八百沙

門諮受什旨. 秦主卑萬乘之心尊三寶之敎.

於草堂寺共三千僧手執舊經. 而參定之皆

洞深旨. 什以弘始四年至十一年凡譯經九十

八部. 合四百二十一卷. 僧叡僧肇道常等筆

受. 此經卽弘始八年譯也. 故僧肇注維摩經

序云. 大秦天王每尋翫玆典以爲棲神之宅.

而恨支竺所出理滯於文. 常恐玄宗墜譯人.

以弘始八年命大將軍常山公右將軍安成

侯. 與義學沙門千二百人於長安大寺. 請羅

什法師重譯正本. 二尋經下簡示廣略二. 初

明梵本猶廣二. 初總標徵起. 二如命下引文

正示. 大師凡尋五處文義知西土梵本猶多.

一弟子品. 二菩薩品. 三問疾品. 四不二門品.

五菩薩行阿褒佛二品. 此之五文辭皆未盡.

文中次第示之. 如是五百者卽弟子品命十

人訖經家[&FFFF]#云. 如是五百大弟子各各說其本

緣. 乃至八千者卽菩薩品命四人訖經家[&FFFF]#.

如是諸菩薩各各向佛說其本緣. 問菩薩品

未但云諸菩薩. 何得云八千耶. 答問疾品初

經云. 卽時八千菩薩五百聲聞皆欲隨從. 則

知. 菩薩品中命八千人也. 不堪下五百八千

旣俱辭不堪. 諒梵本各有其言. 又文下問疾

品也. 慇懃無量者卽文殊述佛旨也. 經云世

尊慇懃致問無量. 兼八下卽不二門品也. 八

千菩薩隨從入室說其所證. 亦合盡陳經文但

三十二人而已. 此諸言談者謂若備書文殊

無量之問. 盡述八千不二法門者何□半卷

經數: 一七七九

經名: 維摩經略疏垂裕記卷第一

頁數: 七一六

上              欄

也. 爰至下卽菩薩行阿褒佛二品也. 爰曰也.

語辭耳. 詣菴羅園者卽淨名掌擎大衆還菴羅

園. 對佛復宗明佛國義也. 尙書曰. 對楊天子

之休命. 孔安國傳曰. 對答也. 答受美命而稱

楊之. 高論往復者往問也. 復答也. 豈容止有

數紙者意謂. 二品其文更廣. 二示此土宜略.

振旦者或眞丹施丹指難. 皆梵音奢切也. 若

準華嚴□爲漢地. 又婆沙中有二音. 一云指

那. 此云文物國. 卽[&FFFF]#美此方是衣冠文物之

地也. 二云指難. 此云邊鄙. 卽貶[&FFFF]#此方非中

國也. 西域記□摩訶支那爲大漢國. 或謂. 日

出東隅其色如丹. 故云震旦. 眞丹者此皆訛

說. 刪彼下謂西來三藏皆刪取梵文要義□

傳此土. 故雖五譯不同但至二三卷而已. 采

其綱格者弟子命十. 菩薩 命四則綱格已. 整

其五百八千綱目之說. 刪而弗傳. 致問疾但

云無量高論唯存數紙. 斯皆采其綱格也. 招

提琰法師云. 此經來不盡. 西國有五百卷. 凡

十萬偈. 二問此下對論釋妨二. 初引論正問

二. 初引論立問. 二答下據義釋妨二. 初斥古

顯今. 二故論下引論示義. 文中先引論. 故華

下今師示義也. 論云不共二乘卽同不入二

乘手也. 手以受物表信力故受法. 二乘不聞

從何起信. 故云不入手耳. 卽是共說等者[&FFFF]#

溪云. 此明共部. 非關共敎. 故此二共俱共二

乘. 般若方等俱有二乘名共部也. 通名共敎

以三人同學故. 二約名重徵二. 初問意者華

嚴題下無不思議號. 今經題下顯有其名. 何

故反謂釋論所指不思議經非今經耶. 二答

中              欄

二. 初例同反質. 更無別稱者何妨華嚴更有

異名名不思議也. 二然細下引論顯非. 乃是

華嚴至之事者晉譯華嚴第四十明. 休舍優

婆夷爲善財說度衆生數. 卽同釋論所引不

思議經說謳舍那等也. 故知. 論云不思議經

定是華嚴. 若引下論中凡引今經題云毘摩

羅詰所說經也. 此由世人見此經一名不思

議解脫. 便謂是釋論所引不思議經. 所執旣

非故此委破. 二略分文二. 初開章. 二隨釋二.

初明諸師解釋. 什生謂羅什道生也. 而肇下

卽僧肇注經釋一名不思議解脫也. 開善寺

名卽智藏法師也. 三證成者謂. 掌擎大衆還

詣菴園對佛證成也. 若莊下莊嚴寺僧旻. 光

宅寺法雲. 幷開善寺智藏俱梁時人也. 時稱

三大法師. 三論者謂中論百論十二門論. 古

者盛傳三論. 北地論師者卽河比攝大乘師.

多延紛諍者延進紛亂也. 二今家科判二. 初

述意開章二. 初述意二. 初對古斥非二. 今尋

下依今顯是. 傍經開科等者[&FFFF]#溪云. 意欲俱

異二師故也. 傍經故異諸禪師. 不執故異諸

法師. 夫說至備矣者五時不同逗機差別. 故

曰殊源. 源卽水之濫觴. 用譬契機之始. 雖五

時不等無失機之辜. 故得善始令終. 具有三

意. 序旣元序於正. 流通通於正宗. 三不可虧

故云備矣. 二今約下開章二. 一正下依章示

義三. 初正開經二. 初通示諸經三段. 古來直

釋經文曾無章節. 分經三段始乎道安. 後世

遵行因以成則. 如欲下凡引三經云由[&FFFF]#相.

皆假[&FFFF]#現瑞而得說法也. 雜色之光者光表

下              欄

般若照了. 雜表衆行差別. 以智導行咸會一

如如光唯照. 以行隨智衆行旣別智亦如之

如光雜色. [&FFFF]#溪云般若照也. 故光表之. 所以

彼經數數放光如法華中. 放光表中故法華

經三段俱中. 如涅槃經常放光表常三亦□

常. 故知. 今經現國表國三俱佛國. 深會斯旨

衆敎炳然. 若爾法華何故不以中爲宗耶. 答

取理同邊無非一乘. 故曰序也者然別序有

二. 現瑞[&FFFF]#述. 若論由[&FFFF]#唯在現瑞. [&FFFF]#述□是

述前現瑞及近遠二由而已. 又有經或無[&FFFF]#

述. 故今通示序義唯在現瑞. 堪聞聖旨者[&FFFF]#

溪云. 故知. 由現瑞故動物機緣. 發起之名良

有以也. 亦如斥小訶大事在往時雖非瑞相

亦表今經. 吉兆預彰助成今事. 義旣輔正. 理

合先陳. 無壅無滯者[&FFFF]#溪云滯隔內法. 壅遮

外事. 流至像末[&FFFF]#不霑陸. 故無壅隔悉如來

力. 言正像者諸佛滅後法有三時. 今玆釋迦

正法像法各一千載. 末法萬年. 理敎行果四

皆備足. 如佛在世故名正法. 雖有上三全無

果證. 故名像法. 像者似也. 似於正故修行旣

寡理敎僅存. 法已微末故名末法. 斯澤者澤

潤也. 二今開下別約今文分節二. 初正分三

段. 二問下約名釋妨. 問意者以向云十一品

皆明佛國因果爲正說故. 答意者由佛印定

方乃成經. 雖題稱維摩而義歸佛國. 以爲正

說妙得經旨. 答中有法譬合. 布政者皇[&FFFF]#曰.

政謂法制. 鄭玄注周禮云. 政所正不正也. 而

臣受賞者尙書曰. 德懋懋官. 功懋懋賞. 注云.

懋勉也. 勉於德者則勉之以官. 勉於功者則

經數: 一七七九

經名: 維摩經略疏垂裕記卷第一

頁數: 七一七

上              欄

勉之以賞. 淨名至方乃爲正者[&FFFF]#溪云. 法可

印成正經. 人豈印成化主. 二約觀心者不自

觀心如貧數寶. 諸佛解脫心行中心. 故附法

相以成妙觀. 文中且約次第三觀以明三分.

說雖次第意歸一心. 心心寂滅者[&FFFF]#溪云. 從

名附近義當流通. 觀門亦爾. 故作斯解. 三異

衆家六. 初異什師及禪師. 知文起盡者[&FFFF]#溪

云. 章初章後. 意也如文所分. 二序. 三正正中

室外室內出家. 出室復分空假中等. 二異肇

師. 義不然者法供品天帝稱歎弘經. 佛明法

供養第一. 乃是流通非關正說. 三異靈味二.

初問. 二答三. 初總斥. 二何者下正破. 道王者

王去聲. 得大小益者現淨土時五百得忍八萬

發心得大益也. 土復穢時天人得法眼淨. 比

丘漏盡. 意解得小益也. 當機辨道爲益. 如斯

云何折挫言非正說. 故云豈折爲序也. 又淨

至佛敎者若無佛印不得名經. 故知. 淨名傍

助佛化. 三豈可下結責. 四異開善. 彼用序正

流通三分之名而更加證成以爲四分. 故匪

通方. 若爾章安分涅槃經爲五段. 亦應非也.

然分節經文貴顯義理. 此經三分其義已明.

何須至四. 涅槃經旨非五不彰. 肉復別立名

相. 非同開善添足三分之名以爲四也. 如云

一召請涅槃衆. 乃至第五折攝涅槃用等. 五

異莊嚴諸師二. 初問. 二答二. 初判序非. 二

又用下判流通非. 還對淨名至因果者卽阿

褒品復宗說佛國因果也. 撮經始終者佛國

是始. 阿褒是終. 而俱談依報. 宗旨如此. 豈是

流通. 過乎室內者阿褒品現妙喜國時十四

中              欄

那由他人發菩提心. 室內不思議品迦葉哀

歎時止有三萬二千天子發心. 問疾品末但

有八千故也. 六異北地大乘師. 其妨同前. 下

剩佛國品三字. 三辨佛國義二. 初[&FFFF]#意開章

二. 初[&FFFF]#意. 三釋等者應云釋佛國義. 品字恐

誤. 請問佛國因果者[&FFFF]#溪云. 願聞得佛國淸

淨問果也. 唯願爲說淨土之行問因也. 此經

下旣須明識. 故用八重釋之. 二今略下開章

二. 一總下總明佛國. [&FFFF]#溪云總明者未分四

故文中二. 初對他經述意. 普集經正爲今經

作序. 不散彼會而說此經. 其猶無量義經爲

法華序也. 彼則開爲合序. 此則正爲依序. 雖

時部意殊而序正義等. 然普集等經雖無佛

國之文其實已具. 其義以依正相隨故也. 今

經顯談但是重示前義. 非謂前經□有正報

也. [&FFFF]#溪云文雖未有義已具足. 今但重示其

旨而已. 須廣明依者今經正談依果. 傍論正

報. 捨傍取正故云依耳. 下文諸品明正非一.

二言佛下約品題正釋二. 初約題釋義二. 初

約名義正解二. 初正解佛國. 二兼出異名. 亦

名爲刹者具云刹摩. 此云土由也. 旣云萬境

不同. 蓋取莊嚴差別名爲刹也. 二然國下分

事理重釋二. 初雙□. [&FFFF]#溪云. 常寂屬理. 餘三

在事. 事卽應身等者他受用報及勝劣應俱名

爲應. 域卽三土. 極智卽自受用報. 所照卽究

竟寂光. 二而至下雙釋二. 初約事理雙釋. 至

理虛寂等者[&FFFF]#溪云. 明有事之由. 然理本絶

待. 豈分二別說有事理已屬於事. 本無下非

上理. 豈有下非上事. 能卽能居應身. 所卽所

下              欄

棲之域. 理事俱無常冥絶待. 但以下卽絶待

理成相待事. 故三身四土之別. 眞身棲於寂

理. 應身居乎事土. 二然下明理事相關二. 初

正明. 此言本[&FFFF]#蓋指體用. 二故文下引證. 初

引經. 則應下釋義也. 永寂如空則四土□得.

而現種種四土宛然. 應同凡聖是現身. 現有

封疆是現土. 凡聖下明所現二報差別也. 所

現淨穢亦復如是者例同凡聖有高下也. 五

濁輕重同居淨穢. 體析巧拙有餘淨穢. 次第

頓入實報淨穢. 分證究竟寂光淨穢. 現十界

身名起衆生應. 示四種土名起國土應. 二或

有下[&FFFF]#他破執二. 初[&FFFF]#他人偏執. 各據一文

遂起定計. 豈知妙理. 四性本無. 來此現生者

如云國是民有王住其中.  國由佛有者如云

國是王有民居其中. 二約四性斥破二. 初四

執俱非. 衆生對佛者合前兩計也. 無因而有

土者[&FFFF]#溪云. 計雖性過本是理土生佛理具

凡聖一如. 計者成過土體何失. 若計成過. 性

執須破. 破性仍是從事以說. 破二可見不假

別論. 從事者若云一向無有自他故使所計

成無因失. 皆隨性義者兩師所執已屬自他.

或計共離. 豈出性計. 故云皆墮. 類前者委破

四性已在玄義. 二當知下隨機說. 有悉檀赴

機等者謂欲令歡喜生善破惡悟道. 故作自

他淨穢等說. 悉之言遍. 檀□爲施以此四法

遍施衆生名四悉檀. 委如玄義. 二別明佛國

四相旣分. 故曰別明二. 初列章辨示二. 初

指廣列章. 卽因陀羅網等者. 如華嚴所明帝

網衆珠交輝互照. 以喩彼土色心無妨諸土

經數: 一七七九

經名: 維摩經略疏垂裕記卷第一

頁數: 七一八

上              欄

互攝. 因陀羅此云帝. 帝釋宮中有此網也. 一

一網目悉有珠焉. [&FFFF]#溪云. 卽因陀羅者旣一

土攝一切土. 故得此界遍攝下二. 唯不能攝

上品寂光. 其義旣通. 理何隔異. 準此以說. 上

能攝下有餘亦應攝於同居. 體內外惑其相

異. 故斷界內惑者與未斷者報不相收. 別圓

二人地住已前觀道雖通未見理. 故論其報

相優劣尙隔. 二前二下約身辨示. 亦應亦報

者暹師云. 是勝應. 故名亦應. 他受用. 故名亦

報. 此爲地上菩薩所現也. 法身所居自者受

用報攝屬法身. 觀經疏云. 智旣應冥亦非身

非不身. 二言染下依章正釋二. 初歷土別解

四. 初同居二. 初辨相二. 初穢土三. 初釋名.

言染淨者者總□也. 此方卽染淨穢土. 安養

卽染淨淨土. 九道者暹師云. □是九界. 佛爲

化主故且云九. 二就染下示相. 凡聖各二者

凡卽六道. 聖卽三乘. 各二者凡開善惡. 聖開

權實. 如文所說. 聖者下四果直指羅漢也. 卽

聲聞法界. 緣覺可知. 通敎下菩薩法界也. 此

三敎菩薩□指思惑盡位與羅漢齊. 報身猶

在者子縛已盡果縛猶存. 三乘至性身者卽

上三人捨報身生有餘也. 願生同居者二乘

至彼轉爲菩薩. 故能願生. 若實下別圓地住

已上名法身菩薩. □生實報. 妙覺極果居寂

光土. 此約究竟寂光也. 應生同居者如月現

水不謀而往. 故名應生. 不同願牽作意而生

也. 三是等下結名. 二明下淨土二. 初指安養.

正釋未必悉是得道人者. 謂非但三乘聖人

得生. 凡夫亦生. 故云未必. 故經下引無量壽

中              欄

經下品文以證凡夫得生也. 但以下結名也.

但無四惡重染. 故得淨名. 其實猶有人天輕

染故. 名染淨淨土. 又可染淨之名約正. 淨穢

之名約依. 二土凡聖共居通名染淨. 此土砂

礫充滿別受穢名. 彼土金寶莊嚴別受淨號.

此雖不說餘文說之. 二擧此下明所攝多類.

下文云. 有人言. 經明二十七品淨土. 無量壽

土止是第六. 法華下卽身子等未來成佛悉

指同居. 二問下料簡二. 初簡所憑經敎. 思

益論者暹云. 論字恐誤. 思益經第一云. 東方

有國名淸潔. 佛號日月光. 有菩薩梵天名曰

思益. 住不退轉白佛言. 世尊我欲詣娑婆世

界釋迦牟尼佛所. 奉見供養親近咨受. 佛言.

便往. 今正是時. 汝應以十法遊於彼土. 何等

爲十. 於毁於譽心無增減. 聞善聞惡心無分

別. 於諸愚智等以悲心. 於上中下衆生之類

意常平等. 於輕毁供養心無有二. 於他闕失

[&FFFF]#見其過. 見種種乘皆是一乘. 聞三惡道亦

勿驚畏. 於諸菩薩生如來想. 佛出五濁生希

有想. 梵天當以此十法遊彼世界. 時有菩薩

白佛言. 我得大利不生如是惡衆生中. 佛言.

善男子勿作是語. 所以者何. 於此國中百千

劫淨修梵行. 不如彼土從旦至食無瞋□心

其福爲勝. 二簡淨土修因. 問穢至殊別者[&FFFF]#

溪云. 其因旣同. 果不應異. 如穢土善因報人

天果. 諸淨土中亦有十善. 何故報與此土永

乖. 答意者[&FFFF]#溪云. 名同事同. 解異願異. 如止

善是一. 對於止善加修願行. 故使諸土階降

不同. 人天名同隨土義別. 言二處者且以淨

下              欄

穢相對而論. 二有餘二. 初辨相. 文中先解有

餘義. 次解方便義. 通惑雖除餘別惑猶在. 別

名有餘. 七種生死者一分段謂三界果報. 二

流來謂迷眞之初. 三反出謂. 背妄之始. 四方

便謂. 入滅二乘. 五因緣謂. 初地已上. 六有後

謂. 第十地. 七無後. 謂金剛心. 二料簡三界報

二. 初釋義二. 初釋果報. 卽是華藏者謂華嚴

所明蓮華藏世界海. 卽此土相. 潤無漏業者

分證中智不漏落二邊名無漏業. 二以觀下

兼辨異名二. 初正示異名. 以果報土亦名實

報無障□. 故此釋之. 應知. 此號從因果二法

得名. 文中先釋實報. 次釋無障□. 實字在因

報字在果. 以觀實相者此謂. 名字觀行相似

位悉是圓因. 此釋實字. 發眞下初住分證名

爲圓果. 此釋報字也. 色心下釋無障□義. 謂

修無□因得無□果. 因果俱無障□. 修因無

定者了達色由心造金色是心. 心性融通全

心是色色心不二. 定執何從. 此因剋果而能

色心無□依正互融. [&FFFF]#溪云. 以修因時淨穢

境融不可以一異名之故云無定. 二言無下

廣釋無□二. 初釋無□義. 此名下海以廣大

爲義. 藏以包攝爲名. 二各遍. 故如海. 重重無

盡故名藏. 二別敎下顯能入人二. 初廣明別

地. 二略例圓住. 所證旣齊故須雙辨. 初別地

中七. 俱名淨者以體相用因果悉離無明惑

染故也. [&FFFF]#溪云. 初地等有七淨者此是今家

義立七名. 一同體者一者十方同體. 二者四

土同體. 此土卽十方故云一卽一切. 十方卽

此土故云一切卽一. 又一卽一切者一土卽

經數: 一七七九

經名: 維摩經略疏垂裕記卷第一

頁數: 七一九

上              欄

三土故. 一切卽一者三土卽一土. 故良由依

正旣居一心. 一心豈分能所. 故得廣狹互遍

理事交融. 當知. 體總依正及以自他. 第二至

五更別明之耳. 前五下束前七淨以爲三法.

一體二因三果. 體中細分更有相用之別. [&FFFF]#

溪云. 前五體滿者體旣居初. 故從初至四皆

成就體. 此但成於正報而已. 故須第五依報

住處. 依正具足故名體滿. 復由前四莊嚴於

體故令初體有相有用. 三五濁相. 三正報相.

五依報相. 二四屬用. 二利他用. 四自利用. 若

爾相用應次. 何以間雜. 答依正雖復俱通自

他一往從便. 故別對耳. 六七雖云因圓果滿

旣許初地具於七淨. 還是初地望於地前以

立因果. 卽此因圓名爲果滿. 二初住下略例

圓住. 二問下憑敎借別名圓. 故云三賢. 若約

圓位其實初住已是聖位. 四寂光二. 初釋義

二. 初示寂光名義二. 初指果略示. 極智所照

者三品寂光此語上品. 中下寂光攝在果報.

二簡小委明. 卽是眞寂智性者[&FFFF]#溪云. 智是

能照以能釋所意欲顯同. 次不同去明體異.

境異智故故云偏眞. 引涅槃經亦證同智. 次

此經下證同所以. 指無明性而爲智體此智是

境. 此體方同. 以無明性亦境性故不思議去

結成境名. 以向所釋皆通智境故今結境還

從於境. 二但眞下顯依正不二. [&FFFF]#溪云. 細思

此意. 至下諸文及以敎門所明土義. 皆以此

意而往申之其理方盡. 今謂. 旣云離身無土.

身成佛時土豈不成. 旣云離土無身. 言土成

佛有何乖背. 一心具足深可思量. 無縱妄情

中              欄

强分諸異. 金剛下引證也. 暹云. 天親論上卷

偈云. 智習唯識通等天親釋云. 此明眞土. 諸

佛無有莊嚴國土之事. 諸佛唯有眞實智慧.

習識通達則是修習無分別智. 通達唯識眞

實之性故. 如是取淨土者卽修此智習唯識

通. 菩薩之人乃取得淨土之果故. 非形第一

體者此句明淨土體. 不自生滅爲淨土形. 乃

以眞實第一義理爲淨土體故. 非莊嚴莊嚴

者辨二莊嚴. 一者形相土卽是淨土水鳥樹

林等事莊嚴也. 二者法性土卽是正智證契

眞如無漏功德無有形相爲莊嚴也. 今更助

釋非事莊嚴. 是理莊嚴. 故曰非莊嚴莊嚴. 二

問出下憑敎. 心淨之極者心淨約修通於五

卽. 極在究竟. 二問經下立問通簡二. 初約今

敎俱談二. 初問二答二. 初指諸敎總斥. 二正

如下約今經義具. 文云下四句經文次第對

四土. 初句卽同居土. 界內具縛未見眞理. 心

神動散善惡無定. 菩薩方便觀其生熟. 生則

用穢. 熟則用淨. 次句卽有餘土. 兩敎二乘三

敎菩薩界內惑盡皆名調伏. 旣出三界卽應

有土謂有餘也. 三句卽果報土. 初住已上破

無明惑. 分證中智名入佛慧. 四句卽寂光卽

於根塵了達三諦. 具足無減於如來常. 是故

起根卽寂光土. 宛然相似者經有土名兼所

化等. 名目雖異其義冥符. 別當解釋者下疏

中初以同居通名四句. 次以四句□對四土.

今當次意. 二對他經辨義二. 初對法華明今

經密入二. 初約顯敎立難. [&FFFF]#溪云. 釋義違經

其理何在. 以顯露敎中法華已前不說二乘

下              欄

有生處故. 二約密解答釋二. 初明密悟生土.

佛以一音等者[&FFFF]#溪云. 應約密敎. 一音異解

卽通顯□二不定也. 橫解者如前所引法華

經文. □於此土而[&FFFF]#上二. 故小被斥見淨不

驚足指案地卽其事也. 縱對大□說於小解

仍橫. 準其正理不聞爲勝. 二橫□下顯佛自

在. 約□顯論實如所問. 約橫密入明二乘生.

□不妨橫橫不妨□. 顯密利物故云無□. 二

問若下對華嚴示四土義該二. 初明四義該

收二. 初問十種佛土者. 二答二十七品者引

他所解不的指經. 二問若下明對敎須四二.

初問二答. 明十土等一往有經. 對當四敎不

如四土故云措意難見. 措置也. 言欲對四敎

者準止觀文以敎. 對土有橫有□. 橫對者

同居用藏. 方便用通. 實報用別. 寂光用圓. □

對者同居用四. 方便用三. 實報用二. 寂光用

圓□約設敎對機機旣增減. 不同致使敎有

差別. 四土對敎優劣多少. 故名爲□. 土體敵

對無復優劣. 故名爲橫. 問方便土中已無通

惑. 何須通敎橫□二義皆云用通. 答大乘初

問調機入頓. 爲知故學. 非用斷惑. 如諸聲聞

至方等會被彈斥已皆習通門. 若至方等必

到法華. 在方便土須通敎者此約不入方等

會人. 問若爾實報何須用別. 答約敎道說. 證

道必無. 問寂光旣極何須用敎. 答敎被中下

不被究竟. 初住已上名下. 等覺名中. 妙覺爲

上. 又十地名下. 等覺名中. 妙覺名上. 具如下

文. 三明修佛國因二. 初依經. 總立二. 初指經

雙明. 二依因下正示依因. 橫約十七者橫謂

經數: 一七七九

經名: 維摩經略疏垂裕記卷第一

頁數: 七二○

上              欄

橫歷諸行修因有十七法. 卽經云. 直心是菩

薩淨土. 乃至十善是菩薩淨土. □約十二者

□謂從淺至深. □窮心源有十三番相資成

淨土因. 卽經云. 隨其直心則能發行. 乃至隨

其心淨卽一切功德淨. 而此橫□二番皆云

約正因以明依因者[&FFFF]#溪云. 故知. 直心乃至

十善亦名正因. 亦曰依因. 依因二種. 自利利

他. 今此正當爲他取土. 自他相成土義方具.

隨機別說時不同耳. 故利物依因由加別願.

故菩薩行一因兩向. 上心爲自. 下化成佛. 於

下化中分於兩異自行利物之依正也. 二國

旣下約土別示三. 初例果略示. 果卽所取四

土也. 四敎至感於四土者[&FFFF]#溪云. 故知. 自行

依之與四土. 所以其因不殊而義兩別. 故使

寂光法身異而常一. 子細下一往以四敎對

四土如向明之. 二往窮□故有小妨. 以同居

用四方便用三果報用二此其妨也. 子細卽

二往也. [&FFFF]#溪云. 小妨者若四敎因對於四土.

雖有此義不無小殊. 何者藏通對於同居淨

穢. 別對有餘似如稍得. 若於土中辨敎多少

是則不便. 故更對土用敎增減委悉論之今.

謂若準止觀卽是以同居對藏. 有餘對通. 已

如前記. [&FFFF]#溪以藏通對同居. 別對有餘者且

順下文用敎增減以說. 故下文云. 有餘土成

佛乃至云修於別圓兩敎之因. 旣不云通. 故

以別敎對有餘也. 二今還下對土廣釋. 界內

緣集卽見思也. 別圓衆生至來生其國者[&FFFF]#

溪云. 依彼有餘用敎之時云別圓耳. 若至實

中              欄

報失別敎稱. 唯一圓常以當土名. 三十方下

結顯化意. 湛若虛空者無復衆生七方便異.

不見國土淨穢差品故云無有增減. 盡未下

[&FFFF]#溪云. 引法華經壽量者引於實果以證權

果. 所以過去若常未來必常. 如從本果以垂

於[&FFFF]#. 示淨土行以取衆生. 四見國不同二. 初

引經總示. 寂光如寶器飯色如三土. 由福不

同見飯色異. 由機不同見三土異. 至論下總

示其意也. [&FFFF]#溪云. 至論至可見者仍以三土

從寂光論. 寂光無相故三皆泯. 由不可見故

得有見. 十番者初約同居輕重. 二約同居對

有餘. 乃至第十諸土非垢寂光非淨. 下文備

矣. 此不委論. 二列句別明二. 初列句正解. [&FFFF]#

溪云. 此中問答總有三重四句分別. 旣云於

不可見而得有見. 卽是寂光對於三土. 先以

有餘攝二同居. 對二同居而立四句. 以此二

土□有實質而辨同異. 故得約質以辨有無.

次以實報對於下二以立四句. 以實報中色

無障□上不下二土質□辨異. 三以寂光對於

下三以爲四句. 以寂光中色質永寂故以有

無相對辨四. 是故辨第二四句約有色質論

障不障. 初四句中復更約障以辨四別. 若爾

亦應更於初四句以前立四句. 淨質穢見如

身子等. 淨質淨見如安養人. 穢質淨見如大

梵王. 穢質穢見如五濁人. 卽二同居相比望

也. 文中三. 初約有餘對同居二. 初正明. [&FFFF]#

溪云. 問經言去總問也. 先引經立宗. 此爲是

下結難也. 難意者爲元□是一種飯色見自

異耶. 爲元有多色見有異耶. 準下答文旣有

下              欄

四句. 豈但一兩句而已. 別圓菩薩用天眼見

者[&FFFF]#溪云. 見土不應用餘眼. 故卽此二人賢

位眼也. 此約身居此土以論. 若在方便見二

同居必無異質. 一質一見等者[&FFFF]#溪云. 明五

人共見有餘更無別者. 五人之中雖兼別圓.

且據三藏二乘通敎三乘共見故爾. 此之兩

敎三乘之人共[&FFFF]#近敎. 故於有餘所見未遠

故. 便且以二同居土共彼有餘而爲一見. 若

於彼土發別圓心便卽同於別圓所見. 言三

種意生者出四卷楞伽經. 通名意生. 今山家

釋義. 作意生故名爲意生. 故楞伽云. 如幻三

昧力憶本願故生諸聖中. 故知. 經云憶憶卽

作意也. 彼經第四釋三別名. 初常無常品云.

意生三種. 一入三昧樂意成身. 亦云正受. 卽

三四五地心寂不動也. 二覺法自性意成身.

卽八地中普入佛刹故以法爲自性. 三種類

俱生無作意成身. 謂了佛證法. 成之與生□

從果說此約通敎及以別接. 法華玄中□云

在前三敎者. 以通諸敎釋義故也. 今文旣上

云羅漢支佛. 下云三種意生. 卽此三種□指

通敎菩薩也. 故知. 二乘收乎兩敎. 菩薩止在

於通. 共爲三乘. 三藏菩薩旣同人天非今所

論也. 輔行云. 楞伽旣云八地是覺法自性.

驗初文雖云五地亦兼七地. 卽入空位也. 八

地卽當入假位也. 種類俱生云了佛證法. 卽

是入中屬佛種類未必自證. 若接入別七地已

前入別十住. 八地已去接入十行. 知佛證法

是入□向. □非證道故名意生. 仍本爲名兼

不接者共結此位. 故□云地. 二問那下釋妨.